Publication: Magyar Közlöny
Issue: MK-2006-89 (Year: 2006, Number: 89)
Era: 2004-2010
Section: Ez a kerettanterv a 2/2005. (III. 1.) OM rendelet 2. számú mellékleteként kiadott Sajátos nevelési igényű tanulók
Paragraph Index: 36

2. Általános képességek és készségek fejlesztése – A továbbtanulási szándék kiépítése. Gondolkodási képesség fejlesztése: a lényeglátás és az elvonatkoztató képesség fejlesztése, a gondolkodási műveletek elmélyítése. – Az önellátási tevékenység önálló végzése. Az élményszerzés és élménynyújtás képességének kialakítása. Az önértékelés, az önismeret egyre árnyaltabb és pontosabb megfogalmazása. – Iskolaszintű csoportméretben a szociális szokások, viselkedések alkalmazásának gyakoroltatása, a szabálykövető magatartás előnyeinek, hasznosságának felismerése. Az együttműködés önálló gyakoroltatása. Tantárgyi tartalmak, témakörök Témakör Tartalom Gondolkodási műveletek alapozása Halmazokkal végzett tevékenységek bővítése: elemek válogatása, elhelyezése, kördiagramok, halmazok sokféle kapcsolatának vizsgálata. Feltétel tagadása, több feltétel egyidejű teljesülése. Halmazok egyesítése, feltételek valamelyikének teljesülése, a logikai “vagy”. A tanultak elmélyítése, bővítése: végtelen halmazok, az üres halmaz (egy dolog sem eleme). Számtan, algebra Számfogalom, számköri ismeretek Számkör bővítése 1000000-ig. A tízes számrendszer szerkezeti sajátosságai. Teljes ötjegyű számok írása, olvasása, helypótló a különböző helyi értékeknél. Teljes hatjegyű számok írása, olvasása. Számok helye a számegyenesen. Bontás helyi érték szerint. Számképzés legalább két feltétellel. Törtszám fogalmának elmélyítése: tört számok összehasonlítása egyszerűsítéssel, bővítéssel. Közönséges törtek (10, 100, 1000 nevezőjű) írása tizedes alakban. Tizedes törtek írása, olvasása, értelmezése. Tized, század, ezred értelmezése, helyük a helyi érték táblázatban. A helyi értékes írásmód kiterjesztése tizedes törtekre. Összefüggések a tized, század, ezred között. Negatív számok fogalmának megerősítése többféle esetben. Negatív számok összehasonlítása egymással, a 0-val és a pozitív egész számokkal. Mennyiségtartalmak mindennapi, gyakorlati példákkal. Műveletek Szóbeli összeadás, kivonás, pótlás kerek tízezresekkel. Kerek számok szorzása, osztása egyjegyű szorzóval, osztóval szóban. Egész számok szorzása, osztása 10-zel, 100-zal, 1000-rel szóban. Teljes öt- és hatjegyű számok összeadása, (többtagú) kivonása írásban. Két-, háromjegyű számok szorzása két-, háromjegyű szorzóval. Három-, négy-, ötjegyű szám osztása egy-, két-, háromjegyű osztóval. Különböző nevezőjű törtek összeadása, kivonása (közös nevező valamelyik tag nevezőjével azonos). Közönséges törtek szorzása közönséges törttel, közönséges törtek osztása egész számmal és közönséges törttel. A reciprok érték fogalma. Összeadás, kivonás tizedes törtekkel. Szorzás egész számmal, tizedes törttel, osztás egész számmal. Tizedes törtek szorzása, osztása 10-zel, 100-zal, 1000-rel. Szöveges feladatok Egyszerű szöveges feladat készítése. Egyszerű és összetett szöveges feladathoz megfelelő matematikai modell keresése. Fordított szövegezésű szöveges feladatok megoldása. 2006/89/II. szám Témakör Tartalom Geometria, mérések Geometriai alakzatok, tulajdonságaik Háromszögek tulajdonságai, osztályozásuk az oldalak és szögek nagysága szerint. A kör és alkotórésze. Testek építése testhálóból, egységkockákból. Testek–testhálók. A négyzetes oszlop, a kocka és a téglatest fogalmi jegyei. A henger és a kúp tulajdonságainak megismerése tapasztalati úton. A testek nézetei. Gyakorlati mérések, mértékegységek, számítások Mérések növekvő pontossággal. A terület mértékegységei: km2, m2, dm2, cm2, mm2. Gyakorlati mérések, mértékváltások gyakorlása. A négyzet és a téglalap kerületének és területének kiszámítása. A négyzetes oszlop, a téglatest és a kocka felszínének számítása. Térfogatuk mérése egységkockákkal. A térfogat mértékegységei: m3, dm3, cm3. Összefüggések mértékegységek között. Szerkesztések Szakaszok, szögek szerkesztése, szögmásolás, szögfelezés. Tükrözés, kicsinyítés, nagyítás szerkesztéssel. Háromszög szerkesztése. Négyzet, téglalap, háromszög szerkesztése. Speciális négyszögek tulajdonságai. Tükrözés, kicsinyítés, nagyítás. A négyzetes oszlop, a kocka és a téglatest hálózatának rajzolása négyzethálós papíron. Összefüggések, függvények, sorozatok Kapcsolatok megfogalmazása szöveggel, nyitott mondattal, táblázattal, grafikonnal. Relációk a tanult számkörben, azonos nevezőjű és számlálójú közönséges törtek között. Negatív számok összehasonlítása egymással, 0-val, a pozitív számokkal. Állandó különbségű sorozatok közönséges és tizedes törtekkel. Hányados sorozatok. Táblázat adatainak kiegészítése, adatpárok ábrázolása derékszögű koordináta-rendszerben. Valószínűség, kombinatorika, statisztika Valószínűségi játékok: a „lehet”, a „biztos”, a „lehetetlen” kifejezések értelmezése, elmélyítése. Koordináta-rendszer bevezetése, helymeghatározások. Statisztikai adatok értelmezése, oszlopos grafikonok. Események gyakoriságának megfigyelése. Táblázatból, grafikonról adatok leolvasása, értelmezése. A tantárgy kiemelt habilitációs/rehabilitációs célú feladatai a fejlesztő szakaszban – Kísérletek végzése, a történés többszöri megfigyelése. A kimenet jóslása. Esemény szimbolikus jelekkel történő lejegyzése, nyitott mondat készítése. – Számmemória fejlesztése, összefüggésekre való emlékezés cselekvéssorokhoz kapcsolva. Adatokra, folyamatokra való emlékezés jegyzetek, szimbolikus rajzok alapján. A szöveges feladatban megjelenő problémára való emlékezés, emlékezést segítő ábrák készítése. 2006/89/II. szám – Gondolkodási funkciók és műveletek erősítése: az ismeretek rendezése, fogalmi gondolkodás megalapozása. Egyszerűbb kijelentések, tagadások igazságtartalmának eldöntése. Algoritmusok követése. Okok keresése, egyenlőségek megoldása következtetéssel. – Fogalmak viszonyának rendezése alá- és fölérendeléssel. Rendszerezést segítő eszközök megismerése. – A tanulás eszközeinek tervszerű használata. Tanári, tanulói segítség adekvát kérése, célszerű használata. – Tanult algoritmusok felismerése, ismeretek mozgósítása műveleti szinten modellkövetéssel. – Összetett műveletekben jelentkező problémák segítséggel, majd segítség nélkül való felismerése, megbeszélése, megoldása a tanult algoritmusok mentén. Az eredmény ellenőrzése. – A gondolkodás fejlesztését, a megjegyzés technikáit segítő módszerek megtalálása, alkalmazása: események megjelenítése gráfokkal és ábrákkal. Alakzatok reprodukálása kiegészítéssel. Elemek sorozatba rendezése. Fogalmak alkotása segítséggel. – A közös cselekvéshez, munkához szükséges tulajdonságok, képességek fejlesztése, szokások kialakítása. A tanulók értékelésének elvei – A tanuló munkájának folyamatos megfigyelése, a tapasztalatok, mérések regisztrálása. – A tanuló személyisége alakulásának, a tanulási képesség fejlődésének figyelembevétele. – A szöveges és szummatív értékelés alkalmazása. – A dicséret, a bíztatás alkalmazása a tanulói motiváció erősítésére. – Év végi szintmérés, szummatív és szöveges értékelés. A szakasz végére elvárható követelmények – A tanuló használja a matematika nyelvét a gondolkodási műveletek végzésekor. – Legyen biztos szám- és műveletfogalma az adott számkörben. – Tudjon összetett szöveges feladathoz megoldási tervet készíteni, több megoldást keresni. – Tudjon összehasonlítani racionális számokat. – Legyen képes összefüggések felfedezésére a szabály kiválasztásánál, különböző módon tudjon sorozatokat folytatni az adott számkörben. – Használja a logikai kifejezéseket. – Ismerje a statisztikai adatok feldolgozásának, rendezésének módját. – Legyen képes adott szabályú táblázatot kiegészíteni, adatokat ábrázolni koordináta-rendszerben. Tudjon grafikont készíteni leolvasott adatok alapján. – Legyen képes megállapítani a valószínűségi játékok és kísérletek kimenetelét. – Ismerje a fogalmakat. – Ismerje a testek és síkidomok tulajdonságait, alkotórészeit. – Tudjon területet, felszínt számolni, ismerje a terület mértékegységét. – Tudjon szerkeszteni a geometriai alakzatokat. – Tudjon síkidomot tükrözni, kicsinyíteni, nagyítani. 2006/89/II. szám MEGSZILÁRDÍTÓ SZAKASZ (9–10. évfolyam) Célok – A környező világ mennyiségi és térbeli viszonyainak racionális szinten való megismertetése. – Függvényszerű gondolkodás alapozása. A problémák elvont szintű megoldása. – A mérések és számítások alkalmazása életszerű helyzetekben, alkalmazásképes matematikai műveltség kialakítása a tanulmányok folytatására. Feladatok – A racionális szám fogalmának elmélyítése. A műveletfogalom elmélyítése, bővítése a törtszámok körében. Készségszintű műveletvégzés a racionális számok körében. – A geometriai alakzatok tulajdonságainak bővítése, új szabványmértékek bevezetése. – Szerkesztési alapismeretek bővítése. – Segítség nyújtása az absztrakt információkezeléshez, az ismeretek rendszerezéséhez. – A problémák több úton való megközelítésének segítése, a letapadt gondolkodás oldása. – Az önértékelés, tevékenységszervezés képességének megszilárdítása. – Az önálló munkavégzéshez szükséges képességek szokások kialakítása. – A műveletvégzés eszközként való használatának kialakítása. – A már kialakult ismeretek, képességek folyamatos megerősítése. – A megértésen alapuló gondolkodás fejlesztése. – A problémamegoldás fejlesztése. – Az ismeretszerzéshez szükséges sajátos szokások, egyéni módszerek kialakításának segítése. – Önbizalom növelése a problémák megoldásában. Fejlesztési feladatok, tevékenységek, tanulásszervezés

Source: https://magyarkozlony.hu/hivatalos-lapok/70a7b5b1cd9ff1c80205933dda7636cc29e18ab2/dokumentumok/7f91eda90b48789599b4772772733dc5e5fc71cd/letoltes